Държавен вестник, бр. 14, 2006 г., стр. 3

Б Р О Й  14
Д Ъ Р Ж А В Е Н   В Е С Т Н И К
С Т Р .  3
Чл. 5. С приемането на бюджетите за 2006 г.
общинските съвети утвърждават всички извън-
бюджетни сметки и фондове по приложение
№ 10 към § 41 от преходните и заключителните
разпоредби на Закона за държавния бюджет на
Република България за 2006 г. и ги представят
заедно с бюджетите си в Министерството на
финансите и в съответните сектори към тери-
ториалните поделения на Сметната палата.
Чл. 6. (1) Министърът на образованието и
науката в срок един месец от обнародването на
постановлението представя на министъра на
финансите приетите от академичните съвети
бюджети на държавните висши училища и са-
мостоятелния бюджет на Българската акаде-
мия на науките, приет от общото събрание, по
пълна бюджетна класификация и по месеци.
(2) Министърът на отбраната в срока по
ал. 1 представя на министъра на финансите
приетите от академичните съвети бюджети
на Военната академия “Г. С. Раковски”, На-
ционалния военен университет “Васил Левски”
и Висшето военноморско училище “Никола
Йонков Вапцаров” по пълна бюджетна кла-
сификация и по месеци.
(3) Самостоятелният бюджет на Българска-
та академия на науките и бюджетите на дър-
жавните висши училища се разпределят в съот-
ветствие с утвърдения размер на трансферите
по колона 2 на приложение № 5, като останали-
те 7 на сто, посочени в колона 3, се разходват
след одобрение от Министерския съвет.
Чл. 7. (1) Генералните директори на Българ-
ското национално радио и на Българската на-
ционална телевизия в срок един месец от обна-
родването на постановлението представят на
министъра на финансите месечно разпределе-
ние на приетите от управителните съвети бю-
джети по пълна бюджетна класификация и раз-
шифровка на “Други неданъчни приходи” и
“Други, некласифицирани в другите параграфи
и подпараграфи разходи”.
(2) Бюджетите на Българското национално
радио и на Българската национална телевизия
се разпределят в съответствие с утвърдения
размер на субсидиите от централния бюджет
по колона 2 на приложение № 6, като остана-
лите 7 на сто, посочени в колона 3, се разход-
ват при спазване на ограничението по чл. 7,
ал. 2 от Закона за държавния бюджет на Ре-
публика България за 2006 г. след одобрение от
Министерския съвет.
Чл. 8. (1) Министерството на финансите
чрез Националната агенция за приходите въз
основа на информацията за фактическите пос-
тъпления от данъците по Закона за облагане
доходите на физическите лица изготвя оцен-
ка за очакваните приходи за всяка община към
30 септември и 30 ноември съгласно § 31, ал. 2
от преходните и заключителните разпоредби
на Закона за държавния бюджет на Републи-
ка България за 2006 г.
(2) Съответната община и териториалната
дирекция на Националната агенция за прихо-
дите съгласуват обмяната на информация, свър-
зана със събирането на приходите по ал. 1.
(3) Съответните териториални дирекции на
Националната агенция за приходите и общини-
те съгласуват обмяната на информация, свър-
зана със събирането на приходите от местни
данъци и такси.
Чл. 9. Министърът на финансите извършва
компенсирана промяна между бюджета на
Министерството на финансите и бюджетите на
общините, за които има подписани споразуме-
ния между главния данъчен директор и кмето-
вете на общините за възлагане на функции и
правомощия на данъчни органи по чл. 237, ал. 4
от отменения Данъчен процесуален кодекс във
връзка с § 75 от преходните и заключителните
разпоредби на Закона за държавния бюджет на
Република България за 2005 г. и влезли в сила
след 1 октомври 2005 г.
Чл. 10. (1) Подлежащите на възстановяване
неусвоени средства, предоставени чрез бюдже-
тите на първостепенните разпоредители въз
основа на корекция на бюджетните взаимоот-
ношения с централния бюджет, се превеждат
по сметките на съответните разпоредители.
(2) Алинея 1 се прилага и за подлежащите на
възстановяване такива неусвоени средства от
минали години, включително когато са отпус-
кани от сметки на централния бюджет.
Чл. 11. Постъпленията от глоби и санкции
по чл. 1, ал. 1, т. 2.3 от Закона за държавния
бюджет на Република България за 2006 г., съ-
бирани във валута, текущо се отнасят по бюджет-
ни сметки в щатски долари и/или в евро на цен-
тралния бюджет в “Булбанк”—АД. Тези пос-
тъпления се отнасят тримесечно по сметка на
централния бюджет в Българската народна
банка или се ползват текущо за плащания по
външния дълг на страната.
Чл. 12. (1) Средствата по чл. 18, ал. 1 от За-
кона за Националната агенция за приходите и
чл. 19а, т. 3 от Закона за тютюна и тютюневите
изделия се отчисляват от Националната аген-
ция за приходите и от Агенция “Митници” чрез
отделно открити за целта сметки на централ-
ния бюджет в Българската народна банка.
(2) Операциите по ал. 1 се отчитат като транс-
фери на отчислени приходи в приходната част
на съответния бюджет.
Чл. 13. При съставяне и приемане на бюдже-
та на общината средствата от общата допълва-
ща субсидия в размер 7 на сто следва да се
предвидят като резерв за непредвидени и не-
отложни разходи в делегираните от държава-
та дейности. Тези средства се отпускат на об-
щините за разходване въз основа на акт на Ми-
нистерския съвет.
Чл. 14. (1) Едноличните търговски дружест-
ва с държавно имущество, с изключение на
лечебните заведения за болнична помощ, пра-